ডাচি অফ আঞ্জু
ডাচি অফ আঞ্জু ( ইউকে: /ˈɒ̃ʒuː, ˈæ̃ʒuː/, ইউএস: /ɒ̃ˈʒuː, ˈæn(d)ʒuː, ˈɑːnʒuː/ ; ফরাসি : [ɑ̃ʒu] (শুনুন)) একটি ফরাসী প্রদেশ যা লোয়ার নদীর নিম্ন অঞ্চলে অবস্থিত ছিল। এর রাজধানী ছিল অ্যাঙ্গার্স। এর এলাকা মোটামুটিভাবে অ্যাঙ্গার্সের ডায়োসিসের সাথে সহ-বিস্তৃত ছিল। আঞ্জু অঞ্চল পশ্চিমে ব্রতাইন, উত্তরে মেইন, পূর্বে তৌরাইন এবং দক্ষিণে পোইটোউ দ্বারা সীমাবদ্ধ ছিল। আঞ্জু-এর বাসিন্দারা অ্যাঞ্জেভিন নামে পরিচিত। ১৪৮২ সালে, ডাচি ফ্রান্সের রাজ্যের অংশ হয়ে ওঠে এবং তারপরে ডাচি অফ আঞ্জু নামে একটি প্রদেশ গঠন হয়। ১৭৯১ সালে ফ্রান্স্কে আঞ্চলিক বিভিন্ন বিভাগে বিভক্ত করার নির্নয়ের পরে এই প্রদেশটি বিচ্ছিন্ন হয়ে যায় এবং ছয়টি নতুন বিভাগে বিভক্ত হয়, যেগুলি হল, ডিউক্স-সেভরেস, ইন্দ্রে-এট-লোয়ার, লোয়ার-আটলান্টিক, মেইন-এট-লোয়ার, সার্থে এবং ভিয়েন।